आसाफ आ कुम्सो।
3 गे मचाप्ब नु रोम रोइक्च आन कली ठीक पा निसाफ पने। प्रुङग नु दिप्चा पुंइसीशो आन कली ठीक निसाफ पने। यसैया १ः१७ 4 मचाप्ब नु श्येत जाइब आन कली, परमप्रभु यावे आ अरेशो मटीब आन गुइ रे प्रोनीन।
5 हुकुम पाइबपुकीमी मारेइ मजोक्नीम, मतुइक्नीम। मेकोपुकी छिङछिङम गाक्शो बाक्नीम। रागी आ जग नेल्ल हिम्सीशो बाक्नीम। 6 गो इन पर्बम 'गे अधिकार पाइश्शो बाक्नीनी। गे नेल्ल क्येङा ठेयब आ तौ बाक्नीनी। यूहन्ना १०ः३४ 7 मो हना यो गे मुर खोदेंशो पा बेक्नीनी। अरु मरिम्शो पा हुकुम पाइब खोदेंशो पा खतम दुम्नीनी' " दे परमप्रभुम देंत। उत्पत्ती १८ः२५ 8 परमप्रभु बोक्कीन। मिनु रागी कली निसाफ पने। मारदे हना रागी नेल्ल इन के बाक्नीम।
